ประจำเดือน สวัสดีค่ะ พอดีมีเพศสัมพันธ์กับแฟนในช่วงตกไข่และหลังจากนั้นเจ็ดวันก็มีเลือดออกมานิดนึงเป็นสีน้ำตาลแดงเลือดออกแค่หยุดสองวันแต่เลือดไหลนิดเดียวซึ่งไม่ใช่เลือดประจำเดือน เลื่อดนี้ออกมาหนึ่งอาทิตย์ก่อนประจำเดือนจะมา ในระหว่างที่มีเลือดออกมามีอาการปวดเบื้องซ้ายทั้งสองวัน อาการแบบนี้ไม่เคยเป็นมาก่อนเพราะประจำเดือนจะมาช้าทุกๆเดือน ไปตรวจเอาตาซาวก็ไม่พบอะไร ตรวจครรภ์ในในระยะสองอาทิตย์ก็ขึ้นขีดเดียว เลยไม่แน่ใจว่าเป็นเลือดอะไร
สวัสดีค่ะ หากได้ตรวจหาการตั้งครรภ์อย่างถูกต้องแล้ว โดยตรวจหลังจากที่มีเพศสัมพันธ์ไปแล้ว 2 สัปดาห์ แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น เลือดที่ออกมาปริมาณน้อยๆ 2 วัน อาจเป็นเลือดที่เกิดจาก1. เลือดออกช่วงไข่ตก ซึ่งจะมีปริมาณเพียงเล็กน้อย และอาจมีอาการปวดท้องน้อยร่วมด้วย เรียกว่า mid cycle pain นอกจากนี้อาจมีอาการอื่นๆ ได้อีก เช่น เจ็บเต้านม คลื่นไส้ ไวต่อกลิ่นต่างๆ ความต้องการทางเพศมากขึ้น เป็นต้น ซึ่งอการการเหล่านี้ก็จะเป็นอยู่เพียงแค่ 1-2 วัน2. การผลิตฮอร์โมนของรังไข่ผิดปกติ3. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย4. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ และหากได้ตรวจอัลราซาวด์แล้วไม่พบอะไร ก็ไม่น่าใช่สาเหตุค่ะ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นแนะนำให้สังเกตอาการไปก่อน หากไม่ได้มีเลือดออกผิดปกติมาอีก ก็ไม่ได้อันตรายอะไรค่ะ อาจเป็นเลือดออกช่วงไข่ตก หรือการผลิตฮอร์โมนของรังไข่ที่ผิดปกติก็ได้ค่ะ